Randers Kommune

Børne- og Familieudvalget

Randers d. 05.09.23

**Høringssvar tildelingsmodel på dagtilbudsområdet 2024  
(supplement til de selvejendes fælles høringssvar)**

Vi tilslutter os naturligvis vores fælles høringssvar fra de selvejende, men har nogle yderligere kommentarer ift. Tildelingsmodellen.

Af udsendte materiale fremgår det, at der arbejdes med en central konto og decentral tildeling.  
Udfra tabel 3.1 opbygning:

Hvor Central konto dækker over centrale udgifter og centrale tildelinger til dagtilbuddene.  
Herunder også udgifter til dagtilbudsledelse, - hvilket ikke kan være en udgift som selvejende Institutioner skal bidrage til.  
Da vi som selvejende ikke kan underlægges Dagtilbuddene, og derfor heller ikke skal medfinansiere den kommunale ledelsesstruktur!

Derudover i den decentrale tildeling   
Figur 5.1 Elementer i grundindretningen for den nye tildelingsmodel

Under Ledelse og administration sidestilles Selvejende Institutionsledelse med pædagogisk ledelse.  
Vi selvejende Ledere er ikke under et kommunalt dagtilbud med en dagtilbudsleder over os, vi er ansvarlige for både den pædagogiske og administrative ledelse, og er selvstændige juridiske enheder. Derfor kan disse ikke sidestilles.

I modsætning til de kommunale tilbud, hvor udgifter til el, vand og varme m.m. ligger hos Randers kommunes ejendomsservice.

Sidder vi i den selvejende institution Platangården i egne bygninger og har altid selv afholdt alle udgifter til el, vand, varme, vedligehold, rengøring, forsikring og revision m.m. uden tilskud.  
Begynder vi så nu at få tildelt midler til f.eks vedligehold m.m.?

Den selvejende daginstitution

PLATANGÅRDEN